I Krustys fravær tar Sideshow Bob over som den nye verten for showet hans, som nå blir kalt The Side-Show Bob Cavalcade of Whimsy. Hele showet blir omgjort til å fokusere på utdannelse og klassisk litteratur. Men Bart nekter å akseptere at idolet hans kunne ha begått en forbrytelse, og ber om hjelp fra Lisa for å bevise Krustys uskyld. Ved åstedet husker Bart og Lisa at raneren hadde lest i et blad, og brukte en mikrobølgeovn. Noe Krusty the Clown ikke kunne ha gjort ettersom han er analfabet og har en pacemaker på grunn av sitt dårlig hjerte - noe som gjør at han må unngå stråling fra blant annet mikrobølgeovner. Under en direktesending for Sideshow Bobs nye show blir Bart invitert opp på scenen sammen med Bob.